Bzdochy

Bzdochy (lat. Heteroptera alebo Hemiptera v užšom zmysle; iné názvy pozri nižšie) sú taxón polokrídlovcov (Hemiptera).

Názvy 
Slovenské názvy tohto taxónu sú bzdochy, rôznokrídlovce, (najmä staršie:) rôznokrídly hmyz, rozličnokrídle, rozličnokrídly hmyz , (najmä staršie a dodnes po česky:) ploštice; zastarano: rôznokridlí; zriedkavo: heteroptéry. 

Vedecké názvy tohto taxónu sú: Heteroptera (podrobnosti pozri nižšie; staršie aj v podobe: Hemiptera Heteroptera) a Hemiptera v užšom zmysle; menej často: Heteropterida, Cimida, Cimicina, Coleopterohymenoptera, Dermaptera sensu Retzius, Styrelytra, Heterata, Frontirostria, Coridaria.

Heteroptera 
Názov Heteroptera dnes môže označovať:
a) taxón, ktorý je predmetom tohto článku (čiže bzdochy v zmysle tradičných taxónov voľnotykadlové bzdochy + skrytotykadlové bzdochy); alebo
b) taxón, ktorý je predmetom tohto článku + bzdochovky (Coleorrhyncha/Peloridioptera/Peloridiina/Peloridiidomorpha) [Tento taxón, t.j. bzdochy + bzdochovky, sa alternatívne označuje názvom Prosorrhyncha, Heteroptero(i)dea či Heteropterida ]
V minulosti však názov Heteroptera označoval niečo úplne iné, konkrétne:
c) taxón (po slovensky nazývaný rôznokrídle) zodpovedajúci v dnešných systémoch ortopteroidnému hmyzu (Polyneoptera) okrem termitov, pošvatiek, snovačiek a zorapter (ďalšie vedecké názvy tohto taxónu sú: Orthoptera heteroptera, Orthopteria sensu Rafinesque, Ulonata, Hemiptera sensu Retzius, Deratoptera či Dermaptera v širšom zmysle) - o tomto taxóne pozri buď vnútri článku ortopteroidný hmyz alebo pozri starší systém uvedený v článku rovnokrídlovce
d) alebo to bol iný názov taxónu chrobáky (Coleoptera, Eleuterata)
Nasledujúci text tohto článku sa zaoberá len bzdochami vo význame a).

Charakteristika 
Bzdochy sú malej, strednej až značnej veľkosti (od 1 mm do cca 90 mm) s bodavo-cicavými ústnymi ústrojmi (bodec, cuciak), smerujúcimi dozadu a pod telo. Prevažná väčšina druhov má telo viacmenej sploštené. Typickým pre bzdochy je ich prvý pár krídel, označovaný ako polokrovky (hemielytry), ktorý sa v zjednodušenom poňatí delí na bazálnu sklerotizovanú a koncovú blanitú časť. Polokrovky v pokoji ležia plocho nad bruškom, pričom ich blanité konce sa navzájom prekrývajú. Druhý pár krídel je blanitý, v pokoji zložený pod prvým párom. Bzdochy sú pomerne rozmanitou skupinou hmyzu. Na celom svete bolo dosiaľ zaznamenaných viac než 40 000 druhov, z toho zhruba 900 na Slovensku.

Všeobecná morfológia bzdôch 
Telo bzdôch je vo väčšine prípadov viacmenej dorzoventrálne sploštené. Hlava je väčšinou voľná, ale nie je veľmi pohyblivá, vo výnimočných prípadoch je pevnejšie spojená s hruďou. Bodec (cuciak) sa nachádza na prednom okraji hlavy a väčšinou je obrátený smerom dozadu, pod telo. Zložené oči sú spravidla veľmi dobre vyvinuté a u mnohých druhov vyčnievajú guľovito von. Veľmi vzácne sú tieto oči umiestnené aj na stopkách (napr. u rodu Henestaris z čeľade Lygaeidae). U bzdôch je dokonca známych aj niekoľko úplne slepých, bezokých druhov. Väčšina druhov má okrem páru zložených očí prítomné aj tzv. jednoduché očká (ocelli), ktoré sú u bzdôch vždy dve.

U bzdôch rozoznávame dva základné typy tykadiel, ktoré sa od seba až natoľko líšia, že sa podľa ich úpravy bzdochy rozdeľujú na dve veľké skupiny. U prvých, tzv. voľnotykadlových bzdôch/suchozemských bzdôch (Gymnocerata), sú tykadlá viacmenej dlhé, vyrastajú bližšie pri ústnych orgánoch a ležia voľne. Skladajú sa zo 4 alebo 5 článkov rôznej podoby, najčastejšie paličkovitých a dlhých, pričom posledný článok je často viacmenej vretenovitý. Tykadlá tohto typu sú často lomené. Druhý typ tykadiel sa vyskytuje u tzv. skrytotykadlových bzdôch/vodných bzdôch (Cryptocerata). Ich tykadlá majú 1, 2 alebo 3 články, zriedkavo i 4, ale tieto tykadlá sú vždy len krátke a navyše uložené v jamkách alebo žliabkoch na spodnej a zadnej strane hlavy.

Hruď bzdôch je značne vyvinutá, pričom práve jej prvý článok - predohruď - je veľký, voľný, často široký a na dorzálnej strane tvorí charakteristický štít, často zdobený rozličnými výrastkami a tŕňmi. Stredohruď je veľmi tesne spojená so zadohruďou, ktorá je oproti stredohrudi viacmenej redukovaná.

Krídla sú heteronómne - prvý pár je väčší a silnejší a jeho bazálna časť je takmer vždy sklerotizovaná, zatiaľ čo koncová (apikálna) časť je blanitá - preto prvý pár krídel u bzdôch nesie odborné pomenovanie hemielytrae (po slovensky hemielytry alebo polokrovky). Krídla prvého páru ležia zvyčajne plocho nad bruškom a ich konce sa navzájom prekrývajú. Zadné krídla sú menšie, blanité, a s prvým párom krídel bývajú vpredu rozmanitým spôsobom spojené. Majú veľké análne pole a sú buď jednoduché alebo preložené.

Nohy bzdôch sú zvyčajne rovnako upravené a sú behavého typu. U mnohých druhov však prvý pár nôh býva hrabavý alebo je upravený do podoby kliešťovitého, lapacieho (tzv. "lúpeživého") orgánu. Zadné nohy sú niekedy väčšie, u suchozemských niekedy upravené na skákanie a u vodných uspôsobené k plávaniu. Chodidlá sú 3-článkové, ale vyskytujú sa aj 2- a vzácne i 1-článkové.

Bruško (zadoček, abdomen) má 10 zreteľných článkov, jedenásty článok a telson sú silno redukované. Na ôsmom a deviatom článku samičiek sú vyvinuté gonapofýzy. Ventrálne (sternity) a dorzálne (tergity) bruškové články sú zhruba rovnakej veľkosti, niekedy sú sternity väčšie.

Prieduchov (stigiem) majú bzdochy najčastejšie 10, z nich sú dva umiestnené na hrudi a osem na brušku. Samčí pohlavný vývod leží na 9. článku, samičí na 8. článku. U niektorých druhov sa stretávame so stridulačnými (zvukotvornými) ústrojmi.

Väčšina druhov bzdôch má na zadohrudi pachové žľazy, produkujúce tekutý sekrét, ktorý veľmi odporne zapácha.

Systematika 
podrad [rad] Heteroptera - bzdochy/rôznokrídlovce/rozličnokrídly hmyz/ploštice (ďalšie synonymá pozri vyššie):
incertae sedis: čeľaď † Hadrocoridae Handlirsch, 1920 
(bez mena):
 infrarad [podrad] Enicocephalomorpha Stichel, 1955 (v minulosti sa niekedy považoval za súčasť taxónu Cimicomorpha)
 nadčeľaď Enicocephaloidea Poisson, 1951
 čeľaď Aenictopecheidae Usinger, 1932
 čeľaď Enicocephalidae Stål, 1860
 infrarad [podrad] Dipsocoromorpha Miyamoto, 1961 (v minulosti sa niekedy považoval za súčasť taxónu Cimicomorpha)
 nadčeľaď Dipsocoroidea Dohrn, 1859
 čeľaď †Cuneocoridae Handlirsch, 1920
 čeľaď Ceratocombidae Fieber, 1860
 čeľaď Dipsocoridae Dohrn, 1859
 čeľaď Hypsipterygidae Drake, 1961
 čeľaď Schizopteridae Reuter, 1891
 čeľaď Stemmocryptidae Štys, 1983
 infrarad [podrad] Gerromorpha Popov, 1971
 nadčeľaď Mesovelioidea Douglas & Scott, 1867
 čeľaď Madeoveliidae Poisson, 1959 (niekedy radená ako podčeľaď do čeľade Mesoveliidae)
 čeľaď Mesoveliidae Douglas & Scott, 1867
 nadčeľaď Hebroidea Amyot & Serville, 1843
 čeľaď Hebridae  Amyot & Serville, 1843 (podčeľaď Hyrcaninae Moller & Andersen, 1981 býva niekedy považovaná za samostatnú čeľaď) - rašelinárkovité
 čeľaď Macroveliidae McKinstry, 1942
 čeľaď Paraphrynoveliidae Poisson, 1957
 nadčeľaď Hydrometroidea Billberg, 1820
 čeľaď Hydrometridae Billberg, 1820 - vodomerkovité
 nadčeľaď Gerroidea Leach, 1815
 čeľaď Hermatobatidae Carpenter, 1892
 čeľaď Gerridae Leach, 1815 - korčuliarkovité
 čeľaď Veliidae Brullé, 1836 - hladinárkovité
Panheteroptera
 infrarad [podrad] Nepomorpha Popov, 1968 (Cryptocerata/Hydrocorisae/Hydrocores – skrytotykadlové bzdochy/vodné bzdochy/skrytorohé)
 incertae sedis:
 čeľaď † Triassocoridae Tillyard, 1922 (predbežne býva kladisticky umiestňovaná medzi Corixidae a Naucoroidea)
 čeľaď † Paraknightiidae Evans, 1950
 čeľaď † Pseudonerthridae Martins-Neto & Goodwyn, 2005
 nadčeľaď Nepoidea Latreille, 1802
 čeľaď Nepidae Latreille, 1802 - splošťuľovité
 čeľaď Belostomatidae Leach, 1815 - belostómovité
 nadčeľaď Ochteroidea Kirkaldy, 1906
 čeľaď Gelastocoridae Kirkaldy, 1897
 čeľaď Ochteridae Kirkaldy, 1906
 nadčeľaď Corixoidea Leach, 1815
 čeľaď Corixidae Leach, 1815 - kliešťovkovité
 nadčeľaď Naucoroidea Leach, 1815
 čeľaď Aphelocheiridae Fieber, 1851 - hlbinárkovité
 čeľaď Naucoridae Leach, 1815 - štípavkovité
 čeľaď Potamocoridae Hungerford, 1941
 nadčeľaď Notonectoidea Latreille, 1802
 čeľaď Helotrephidae Esaki & China, 1927
 čeľaď Notonectidae Latreille, 1802 - chrbtoplávkovité
 čeľaď Pleidae Fieber, 1851 - člnovkovité
 infrarad [podrad] Leptopodomorpha Popov, 1971
 nadčeľaď Saldoidea Amyot & Serville, 1843
 čeľaď Aepophilidae Signoret, 1879
 čeľaď Saldidae Costa, 1835 - pobrežníčkovité
 nadčeľaď Leptopodoidea Brullé, 1836
 čeľaď Leptopodidae Brullé, 1836
 čeľaď Omaniidae Cobben, 1970
Terheteroptera
 infrarad [podrad] Cimicomorpha Leston, Pendergrast & Southwood, 1954
 nadčeľaď Cimicoidea Jordan, 1912
 čeľaď Anthocoridae Fieber, 1836 - lesklíčkovité
 čeľaď Cimicidae Latreille, 1802 - plošticovité
 čeľaď Lasiochilidae Carayon, 1972
 čeľaď Lyctocoridae Reuter, 1884
 čeľaď Plokiophilidae China, 1953
 čeľaď Polyctenidae Westwood, 1874
 nadčeľaď Joppeicoidea Reuter, 1910
 čeľaď Joppeicidae Reuter, 1910
 nadčeľaď Microphysoidea Dohrn, 1859
 čeľaď Microphysidae Dohrn, 1859
 nadčeľaď Miroidea Hahn, 1833
 čeľaď † Ignotingidae Zhang, Golub, Popov & Shcherbakov, 2005 
 čeľaď † Hispanocaderidae Golub, Popov & Arillo, 2012 
 čeľaď Miridae Hahn, 1833 - bzdôškovité
 čeľaď Thaumastocoridae Kirkaldy, 1907
 čeľaď Tingidae Laporte, 1832 - sietnačkovité
 nadčeľaď Naboidea A. Costa, 1853
 čeľaď Medocostidae Štys, 1967
 čeľaď Nabidae A. Costa, 1853 - dravčekovité
 nadčeľaď Reduvioidea Latreille, 1807
 čeľaď Pachynomidae Stål, 1873
 čeľaď Reduviidae Latreille, 1807 - zákernicovité
 nadčeľaď Velocipedoidea Bergroth, 1891
 čeľaď Velocipedidae Bergroth, 1891
 infrarad [podrad] Pentatomomorpha Leston, Pendergrast & Southwood, 1954
 nadčeľaď Aradoidea Brullé, 1836
 čeľaď Aradidae Brullé, 1836 - podkôrničkovité
 čeľaď Termitaphididae Myers, 1924
 nadčeľaď Lygaeoidea Schilling, 1829
 čeľaď Berytidae Fieber, 1851 - štíhlicovité
 čeľaď Colobathristidae Stål, 1866
 čeľaď Idiostolidae Scudder, 1962
 čeľaď Lygaeidae Schilling, 1829 - behavkovité
 čeľaď Malcidae Stål, 1865
 čeľaď Meschiidae Malipatil, 2014 
 čeľaď Piesmatidae Amyot & Serville, 1843 - sietnatkovité
 nadčeľaď Pyrrhocoroidea Amyot & Serville, 1843
 čeľaď Largidae Amyot & Serville, 1843
 čeľaď Pyrrhocoridae Amyot & Serville, 1843 - cifrušovité
 nadčeľaď Coreoidea Leach, 1815 
 čeľaď Alydidae Amyot & Serville, 1843
 čeľaď Coreidae Leach, 1815 - obrubnicovité
 čeľaď Hyocephalidae Bergroth, 1906
 čeľaď Rhopalidae Amyot & Serville, 1843
 čeľaď Stenocephalidae Dallas, 1852
 čeľaď † Trisegmentatidae Zhang, Sun & Zhang, 1994
 čeľaď † Yuripopovinidae Azar, Nel, Engel, Garrouste & Matocq, 2011 
 nadčeľaď Pentatomoidea Leach, 1815
 čeľaď Acanthosomatidae Signoret, 1863
 čeľaď Aphylidae Bergroth, 1906
 čeľaď Canopidae McAtee & Malloch, 1928
 čeľaď Cydnidae Billberg, 1820 - hrabavicovité
 čeľaď Dinidoridae Stål, 1867
 čeľaď Lestoniidae China, 1955
 čeľaď Megarididae McAtee & Malloch, 1928
 čeľaď Pentatomidae Leach, 1815 - bzdochovité
 čeľaď Phloeidae Amyot & Serville, 1843
 čeľaď Plataspidae Dallas, 1851 - okrúhličkovité
 čeľaď Scutelleridae Leach, 1815 - štítovkovité
 čeľaď Tahitocoridae Yang, 1935 
 čeľaď Tessaratomidae Stål, 1865
 čeľaď Thaumastellidae Horváth, 1896
 čeľaď Urostylididae Dallas, 1851

Poznámky: 
-Voľnotykadlové bzdochy/suchozemské bzdochy/voľnorohé (Gymnocerata/Geocorisae/Geocores) bol v minulosti taxón (podrad) zodpovedajúci všetkým Heteroptera okrem skrytotykadlových bzdôch/vodných bzdôch, čiže okrem Nepomorpha. V užšom zmysle sa názvom Geocorisae/Geocores (ale nie názvom Gymnocerata) niekedy označoval taxón zodpovedajúci všetkým Heteroptera okrem Nepomorpha, Gerromorpha a prípadne aj okrem Leptopodomorpha (keďže dnešné Gerromorpha a niekedy aj Leptopodomorpha v takýchto systémoch tvorili samostatný taxón bzdôch nazývaný Amphibicorisae/Amphibicores, t.j. Heteroptera sa delili na Hydrocorisae, Geocorisae a Amphibicorisae). V súčasnosti sa ojedinele ako Geocorisae/Geocores v najužšom zmysle označuje buď taxón Leptopodomorpha+Terheteroptera  alebo len taxón Terheteroptera.
-Euheteroptera bol v niektorých systémoch taxón zodpovedajúci všetkým Heteroptera okrem Enicocephalomorpha.
-Neoheteroptera bol v niektorých systémoch taxón zodpovedajúci všetkým Heteroptera okrem Enicocephalomorpha a Dipsocoromorpha.
-Presné vzájomné vzťahy medzi jednotlivými infraradmi bzdôch sú neisté.

Zdroje tejto kapitoly: a) Zdroje pre infrarady, resp. základnú štruktúru taxónu bzdochy:Wang, Yanhui & Wu, Hao-Yang & Rédei, Dávid & Xie, Qiang & Chen, Yan & Chen, Ping-Ping & Dong, Zhuoer & Dang, Kai & Damgaard, Jakob & Štys, Pavel & Yanzhuo, Wu & Luo, Jiu-Yang & Sun, Xiaoya & Hartung, Viktor & Kuechler, Stefan & Liu, Yang & Liu, Huaxi & Bu, Wenjun. (2017). When did the ancestor of true bugs become stinky? Disentangling the phylogenomics of Hemiptera-Heteroptera. Cladistics. 35. ; b) Zdroje pre taxóny pod infraradmi: Mikko Haaramo. Mikko's Phylogeny Archive. Content updated 2006-06-11. Page modified 2013-02-12. Citované 17. 1. 2014 Mikko's Phylogeny Archive

Poznámky

Zdroje